Α.Ο. Μυκόνου

Ο Α.Ο. Μυκόνου είναι αθλητικός σύλλογος με έδρα τη Μύκονο. Ιδρύθηκε το 1981 και διατηρεί τμήματα σε στίβο και καλαθοσφαίριση ανδρών και γυναικών. Παλιότερα είχε και τμήμα ποδοσφαίρου όπου αγωνίστηκε στην Γ’ Εθνική Ερασιτεχνική. Έχει χρώματα κυανόλευκα και έμβλημα το περίγραμμα του νησιού. Αγωνίζεται στο «Δημοτικό Στάδιο Μυκόνου», το οποίο έχει χλοοτάπητα και χτιστή κερκίδα και στο «Κλειστό Γήπεδο Μυκόνου».

 Ο παλαιός σύλλογος Ποδοσφαιρική ομάδα από τη Μύκονο αναφέρεται και παλιότερα με το παραπλήσιο όνομα «Α.Ο. Μύκονος», και είχε μετάσχει στη Γ΄ κατηγορία της Ε.Π.Σ. Πειραιώς το 1970-71. Πρωτοαναφέρεται στις 27 Σεπτεμβρίου του 1970 όταν υποδέχτηκε σε φιλικό αγώνα την ομάδα "Α.Σ. Πρωτεύς Χαλκηδόνος Νικαίας", με την οποία ήρθε ισόπαλος 2-2: "Ο Πρωτεύς ισόπαλος του ΑΟ Μυκόνου 2-2... Ο Πρωτεύς ευχαριστεί το Δ.Σ. του Α.Ο. Μυκόνου δια την υποδοχήν και την φιλοξενίαν".Εν συνεχεία έγινε μέλος της Ε.Π.Σ. Πειραιώς το Νοέμβριο του 1970: "Ειδοποιούνται τα κάτωθι σωματεία όπως εντός δεκαημέρου υποβάλλουν εις την ΕΠΣΠ τα δικαιολογητικά τους, προς εγγραφήν: Αετός Κορυδαλλού, Α.Ο. Μύκονος, ..." Αρχικά, είχε αναφερθεί ως υποψήφιος ένταξης στη Γ΄ ΕΠΣΠ ο "Απόλλων Μυκόνου", "εφόσον νομιμοποιηθή υπό της Γ.Γ.Α. και επισκευασθή το γήπεδο που διαθέτει" αλλά τελικά εντάχθηκε ο Α.Ο. Μύκονος. Ο σύλλογος δεν είχε κατάλληλο γήπεδο αλλά προκειμένου να μετάσχει στο πρωτάθλημα δέχτηκε κατά τον α΄ γύρο να δώσει όλους τους αγώνες του εκτός έδρας: "Η διοίκησις του σωματείου "Μύκονος" γνωρίζει ότι αποδέχεται να δώση όλες τις συναντήσεις του α΄ γύρου, του πρωταθλήματος γ΄ ερασιτεχνικής, εκτός έδρας και εφόσονο το γήπεδον Μυκόνου ετοιμασθή εγκαίρως, αγωνισθή στην έδρα της καθ' όλον τον β΄ γύρον."Τελικά, ως γηπεδούχος αγωνίστηκε στη Σύρο και τερμάτισε στην 9η και τελευταία θέση του Α΄ ομίλου με 20 β. (15-30) και τρεις μηδενισμούς. Στην πρώτη αυτή ομάδα αγωνίζονταν μεταξύ άλλων οι: Γρυπάρης, Γρηγοριάδης, Κατσαμόρας, Καρυδόπουλος, Μαρογιάννης, Γανωτής, Παπουτσάς, Ζουγανέλλης Ι και ΙΙ, Τσόγκος, Καρύδας. Την επόμενη σεζόν 1971-72 δεν κατέβηκε στο πρωτάθλημα και μηδενίστηκε σε όλα τα ματς. Μοιραία, τον Ιούλιο του 1972 διαγράφηκε από την ΕΠΣΠ. Τα επόμενα χρόνια δεν αναφέρεται κάποια επίσημη δραστηριότητα του συλλόγου. Ο νέος σύλλογος Ο νέος Α.Ο. Μυκόνου (ποδοσφαιρικό τμήμα) επανιδρύθηκε το 1981 και από τη σεζόν 1981-82 συμμετέχει στις διοργανώσεις της νεοϊδρυθείσας τότε Ε.Π.Σ. Κυκλάδων έχοντας πρωταγωνιστικό ρόλο. Έχει κατακτήσει έξι φορές το πρωτάθλημα και οκτώ φορές το κύπελλο Κυκλάδων, τις πέντε συνεχόμενες. Έχει αγωνιστεί πολλές σεζόν στη Δ΄ Εθνική, από την οποία υποβιβάστηκε το 2011-12. Το 2013 κέρδισε το πρωτάθλημα Κυκλάδων ξανά και στη συνέχεια την άνοδο στη Γ' Εθνική μέσω του ειδικού πρωταθλήματος. Έτσι το 2013-14 αγωνίστηκε για πρώτη φορά στην 3η κατηγορία απ'όπου υποβιβάστηκε ξανά στο πρωτάθλημα της Ε.Π.Σ. Κυκλάδων. Το καλοκαίρι του 2020, οι διοικούντες της Άνω Μεράς και του Α.Ο. Μυκόνου αποφάσισαν τη συγχώνευση των δύο σωματείων, με σκοπό τη δημιουργία μίας πιο ανταγωνιστικής ομάδας στο νησί που θα διατηρηθεί στις ανώτερες κατηγορίες της χώρας. Η Α.Ε. Μυκόνου, όπως ονομάστηκε ο νέος σύλλογος, πήρε τη θέση της Άνω Μεράς στη Γ' Εθνική, ενώ δημιουργήθηκε και μία δεύτερη ομάδα (Α.Ε. Μυκόνου Β') που πήρε τη θέση του Α.Ο. Μυκόνου στο τοπικό πρωτάθλημα. Πρωταθλητής Κυκλάδων (8): 1990, 1992, 1998, 2000, 2001, 2006, 2009, 2013. Κυπελλούχος Κυκλάδων (8): 1999, 2000, 2001, 2002, 2003, 2008, 2010, 2011. Φιναλίστ Κυπέλλου Κυκλάδων (3): 1991, 1997, 2006. 1990-91 (7ος όμιλος): 20η θέση/22 ομάδες, 24 β. (34-89 γκολ), τιμ. -2 βαθμοί 1992-93 (2ος όμιλος): 15η θέση/16 ομάδες, 22 β. (33-77 γκολ) 1998-99 (2ος όμιλος): 10η θέση/18 ομάδες, 46 β. (55-52 γκολ) 2002-03 (7ος όμιλος): 5η θέση/16 ομάδες, 49 β. (46-43 γκολ) 2003-04 (7ος όμιλος): 8η θέση/15 ομάδες, 41 β. (51-31 γκολ) 2004-05(7ος όμιλος): 12η θέση/14 ομάδες, 24 β. (31-42 γκολ), τιμ. -3 βαθμοί 2006-07 (8ος όμιλος): 5η θέση/15 ομάδες, 44 β. (42-35 γκολ) 2007-08 (8ος όμιλος): 11η θέση/14 ομάδες, 31 β. (32-34 γκολ) 2009-10 (8ος όμιλος): 8η θέση/16 ομάδες, 43 β. (47-56 γκολ) 2010-11 (9ος όμιλος): 6η θέση/16 ομάδες, 50 β. (44-27 γκολ) 2011-12:(8ος όμιλος): 10η θέση/15 ομάδες, 39 β. Το τμήμα καλαθοσφαίρισης του Α.Ο. Μυκόνου ιδρύθηκε το 1969 και διατηρεί τμήμα ανδρών που αγωνίζεται στην Ένωση Σωματείων Καλαθοσφαίρισης Κυκλάδων. Επίσης, λειτουργούν τμήματα υποδομών: παίδων και κορασίδων. Ο Α.Ο. Μυκόνου ανήκει στην "ΕΑΣ ΣΕΓΑΣ Κυκλάδων", έχει πάρει μέρος στους Αιγαιοπελαγίτικους Αγώνες Στίβου, ενώ διοργανώνει την ετήσια αθλητική εκδήλωση "Δήλεια", για εφήβους-παίδες αθλητές/αθλήτριες. 4 Πανελλήνια πρωταθλήματα ανώμαλου δρόμου ανδρών: 2015, 2017, 2018, 2019. Επίσημη ιστοσελίδα Ιστολόγιο ΑΟ Μύκονος Mykonos Fans ΕΠΣ Κυκλάδων ΕΣΚ Κυκλάδων - ΑΟ Μυκόνου ΑΟ Μυκόνου εφηβικό. "Δήλεια" και άλλοι αγώνες στη περιφέρεια.